Некалькі апошніх гадоў дзякуючы пастаяннаму змяншэнню памераў спадарожнікавых перадатчыкаў і вынаходжанню іншых спосабаў перадачы дадзеных (GPS-GSM, Motus, геалакатары і дата-лоджэры) пра месца знаходжання і іншыя параметры жыццядзейнасці птушак атрымалася зрабіць сапраўдную рэвалюцыю у нашым разуменні асаблівасцяў міграцый розных відаў і іншыя важныя аспекты іх жыцця. Аднак галоўнай дылемай застаецца кампраміс паміж дакладнасцю дадзеных, бяспекай для жыцця пазначаных падобнымі прыладамі птушак і коштамі. Доўгачаканая сістэма ICARUS можа змяніць усталяваныя расклады, але наколькі гэта ў яе атрымаецца - пакажа будучыня.